LEHDISTÖTIEDOTE
12-03-2024

# engconin uusi ohjausjärjestelmä valloittaa kaivukonemaailmaa

engconin uusi ohjausjärjestelmä DC3 ottaa merkittäviä askeleita eteenpäin yhteensopivuudessa maailman johtavien kaivukonevalmistajien kanssa. engcon on viime vuosien aikana kehittänyt kaivukoneisiin täysin uuden ohjausjärjestelmän, DC3:n. Viime vuoden toukokuussa kerroimme, että DC3 on yhteensopiva Cat Next Genin kanssa, ja käytyään läpi huolelliset testit sekä konepajassa että loppuasiakkaidemme luona DC3 on nyt yhteensopiva useiden johtavien kaivukonevalmistajien kanssa.

– Olemme iloisia siitä, että monien kaivukonevalmistajien koneet voidaan nyt liittää uuteen ohjausjärjestelmäämme, engconin tuotepäällikkö Martin Engström sanoo. – Tämän uuden järjestelmän myötä viemme kaivutyöt täysin uusille tasoille. Järjestelmä on älykäs, helppo asentaa, ja siinä on paranneltu etätuki, ja saatavilla on nyt myös uusi sovellus sekä iOS:lle että Androidille, hän jatkaa.

Seuraavissa koneissa on nyt valmius DC3:lle:

* CAT NG 313–335
* Volvo eML EC140-300E, EW160-220E, ECR145-355E, EWR130-170E
* Doosan DX 225LC-7X
* Takeuchi TB395W

Luetteloa päivitetään jatkuvasti. Katso uusimmat tiedot siitä, mihin koneisiin DC3 voidaan liittää, osoitteesta [www.engcon.com](https://engcon.com/fi_fi/lisavarusteet/ohjausjarjestelma.html)

**Jos haluat lisätietoja, ota yhteyttä:**

Martin Engström, Product Manager
martin.engstrom@engcon.se
+46 [0]70 571 76 61

**engcon** on johtava maailmanlaajuinen rototilttien ja niihin soveltuvien työlaitteiden toimittaja. Ne tekevät kaivukoneista entistä tehokkaampia, monikäyttöisempiä, kannattavampia, turvallisempia ja kestävämpiä. Osaamisensa, sitoutumisensa ja korkean palvelutasonsa avulla engconin yli 400 työntekijää auttavat asiakkaitaan menestymään. engcon on perustettu vuonna 1990, ja sen pääkonttori sijaitsee Strömsundissa Ruotsissa. engcon toimii markkinoilla eri puolilla maailmaa 14 paikallisen myyntiyhtiön ja vakiintuneen jälleenmyyjien verkoston kautta. Yrityksen nettoliikevaihto oli vuonna 2023 oli noin 1,9 miljardia Ruotsin kruunua. engconin B-osake on noteerattu Nasdaq Tukholmassa.

Lisätietoja on osoitteessa **www.engcongroup.com**